Τριταία Φωκίδας

Για την περιοχή Τριταία στην Αχαΐα δείτε το λήμμα: Τριταία (περιοχή)

Η Τριταία είναι χωριό του νομού Φωκίδας του Δήμου Δελφών σε υψόμετρο 380 μέτρων.

 Γεωγραφία - Ιστορία 
Η Τριταία βρίσκεται στην ενδοχώρα της Φωκίδας, στο μέσο περίπου της απόστασης από την Ιτέα στο Γαλαξίδι και ΒΔ. του κόλπου της Ιτέας. Έχει πληθυσμό 141 κατοίκους σύμφωνα με την Απογραφή του 2011. Μαζί με την Κίρρα, θεωρούνται από τις παλαιότερα κατοικημένες περιοχές του Ελλαδικού χώρου καθώς αρκετοί αρχαιολόγοι τοποθετούν στην ευρύτερη περιοχή την αρχαία κωμόπολη Ύπνια στην οποία αναφέρονται τόσο ο Θουκυδίδης όσο και ο Παυσανίας. Το χωριό ονομαζόταν Κολοπετινίτσα μέχρι το 1927, οπότε μετονομάστηκε σε Μονοδένδρι, και στην συνέχεια σε Τριταία το 1928. Σύμφωνα με την τοπική παράδοση η ονομασία Κολοπετινίτσα έχει προκύψει από παραφθορά της λέξης Καλοπετεινίτσας'' η οποία αναφερόταν στο χωριό επειδή  σε αυτό υπήρχαν καλοί πετεινοί, δηλ. κοκόρια για κοκορομαχίες.

Προσωπικότητες 
 Ευθύμιος Δεδούσης (1911 - 1947), στρατιωτικός, αντιστασιακός και πολιτικός.

Παραπομπές 

Χωριά του νομού Φωκίδας
Τριταια